techiaith/cofnodycynulliad_en-cy huggingface dataset:
English: One area that I would like a particular focus on is the surface water flooding, and when we took evidence, Leeds university mentioned climate change in their evidence to the committee, and particularly, the increased incidence of heavy rainfall, which, in its turn, increases flooding. I note that sustainable drainage systems for new properties have come into force this week. However, dealing with flood risk and aquaplaning, which is potentially lethal in its consequences, must be written, I believe, into both road building and maintenance schedules, whether that is maintained by local government or other highway bodies. I look forward to it being included in the five-year maintenance plan. I do welcome the extra funding that has come into local government, particularly to address this problem in response to its needs, but I will be and will remain consistent about surface water flooding, because the outcome and the result of it can be absolutely lethal.
Welsh: Un maes yr hoffwn ganolbwyntio'n benodol arno yw llifogydd dŵr wyneb, a phan ddaeth y dystiolaeth i law, soniodd Prifysgol Leeds am newid yn yr hinsawdd yn eu tystiolaeth i'r pwyllgor, ac yn arbennig, y cynnydd mewn glaw trwm, sydd, yn ei dro, yn cynyddu llifogydd. Nodaf fod systemau draenio cynaliadwy ar gyfer eiddo newydd wedi dod i rym yr wythnos hon. Fodd bynnag, rhaid i ymdrin â pherygl llifogydd a sglefrio, sy'n gallu bod yn angheuol o ran ei ganlyniadau, gael ei gynnwys mewn amserlenni adeiladu a chynnal a chadw ffyrdd, boed yn waith a wneir gan lywodraeth leol neu gyrff priffyrdd eraill. Edrychaf ymlaen at ei weld yn cael ei gynnwys yn y cynllun cynnal a chadw pum mlynedd. Rwy'n croesawu'r arian ychwanegol sydd wedi dod i lywodraeth leol, yn enwedig ar gyfer datrys y broblem hon mewn ymateb i'w hanghenion, ond fe fyddaf yn parhau i ddadlau'n gyson ynglŷn â llifogydd dŵr wyneb, oherwydd gall canlyniad llifogydd o'r fath fod yn gwbl angheuol.
English: I'd also like to thank the friendly road crew working for Cardiff council who showed some of the incredible equipment that was being used to fix the surface on a housing estate near Castell Coch. I undertook the visit by myself and it was amazing to see that equipment in action. At one point, if I hadn't moved quickly, I would have been part of that new refurbished road, but I do thank the staff there that supported us as well. And I'd like to thank the committee team, the committee clerking team and the research team, for all their work as well. I hope that this debate has highlighted the importance of keeping our roads in good condition, not just for cars but for public transport, for transporting goods and for encouraging cycling as well. And, of course, the points that Huw Irranca-Davies made are completely valuable as well in terms of other work that we have done, as I mentioned. I look forward to seeing how the Minister and his deputy take forward this agenda to deliver better roads in the future. Diolch yn fawr.
Welsh: Hoffwn ddiolch hefyd i'r criw ffordd cyfeillgar sy'n gweithio i gyngor Caerdydd ac a ddangosodd beth o'r offer anhygoel sy'n cael ei ddefnyddio i osod wyneb ar ffordd ystâd o dai ger Castell Coch. Ymwelais â'r fan fy hun ac roedd hi'n wych gweld yr offer hwnnw ar waith. Ar un pwynt, pe na bawn wedi symud yn gyflym, buaswn yn rhan o'r ffordd newydd honno bellach, ond diolch i'r staff yno a'n cefnogodd hefyd. A hoffwn ddiolch i dîm y pwyllgor, tîm clercio'r pwyllgor a'r tîm ymchwil, am eu holl waith yn ogystal. Rwy'n gobeithio bod y ddadl wedi tynnu sylw at bwysigrwydd cadw ein ffyrdd mewn cyflwr da, nid yn unig ar gyfer ceir, ond ar gyfer trafnidiaeth gyhoeddus, ar gyfer cludo nwyddau ac ar gyfer annog beicio yn ogystal. Ac wrth gwrs, mae'r pwyntiau a wnaeth Huw Irranca-Davies yn gwbl werthfawr hefyd o ran gwaith arall a wnaethom, fel y crybwyllais. Edrychaf ymlaen at weld sut y mae'r Gweinidog a'i ddirprwy yn bwrw ymlaen â'r agenda hon i ddarparu gwell ffyrdd yn y dyfodol. Diolch yn fawr.
English: The next item is the Welsh Conservative debate on housing, and I call on David Melding to move the motion.
Welsh: Yr eitem nesaf felly yw dadl y Ceidwadwyr Cymreig ar dai, ac rydw i'n galw ar David Melding i wneud y cynnig.
English: Diolch yn fawr, Llywydd. I'm delighted to open this debate and can I start with a very happy task and welcome the Minister for Housing and Local Government, Julie James, to her post? Quiet genuinely, it is a matter, I think, we can celebrate that we have again a Minister of Cabinet rank especially designated for housing - although also responsible for another department, but one closely linked to housing in local government. I'm thankful that the First Minister fulfilled a promise I think he made, actually, during his election campaign for the position of Labour leader in designating a housing Minister of Cabinet rank. This is a real step forward.
Welsh: Diolch yn fawr, Lywydd. Rwy'n falch iawn o agor y ddadl hon ac a gaf fi ddechrau gyda gorchwyl hapus iawn a chroesawu'r Gweinidog Tai a Llywodraeth Leol, Julie James, i'w swydd? O ddifrif, mae'n fater y gallwn ei ddathlu, yn fy marn i, fod gennym swydd Gweinidog Cabinet unwaith eto wedi'i dynodi'n arbennig ar gyfer tai - ac er ei bod hi'n gyfrifol am adran arall hefyd, mae'n un sy'n cysylltu'n agos â'r maes tai mewn llywodraeth leol. Rwy'n ddiolchgar fod y Prif Weinidog wedi cyflawni addewid a wnaeth, rwy'n credu, yn ystod ei ymgyrch i gael ei ethol yn arweinydd Llafur i ddynodi swydd Gweinidog Cabinet ar gyfer tai. Mae'n gam mawr ymlaen.
English: I have selected the four amendments to the motion. If amendment 1 is agreed, amendments 2, 3 and 4 will be deselected. I call on the Minister for Housing and Local Government to move formally amendment 1 tabled in the name of Rebecca Evans.
Welsh: Rwyf wedi dethol y pedwar gwelliant i'r cynnig, ac os derbynnir gwelliant 1 caiff gwelliannau 2, 3 a 4 eu dad-ddethol. Galwaf ar y Gweinidog Tai a Llywodraeth Leol i gynnig yn ffurfiol welliant 1 a gyflwynwyd yn enw Rebecca Evans.
English: I know that housing was a big part of the campaign in Caerphilly, and as a UKIP candidate, he was campaigning with that team in Caerphilly. Their position was diametrically opposed to everything that he's saying now, so will he just disavow what he said during the election campaign in 2016?
Welsh: Gwn fod tai yn rhan fawr o'r ymgyrch yng Nghaerffili, ac fel ymgeisydd UKIP, roedd yn ymgyrchu gyda'r tîm hwnnw yng Nghaerffili. Roedd eu safbwynt yn gwbl groes i bopeth y mae'n ei ddweud yn awr, felly a yw'n mynd i wadu'r hyn a ddywedodd yn ystod ymgyrch yr etholiad yn 2016?
English: The problem is land and getting access to land, and that's why you've got a difficulty with the self-build sector.
Welsh: Y broblem yw tir a chael mynediad at dir, a dyna pam y mae gennych anhawster gyda'r sector hunanadeiladu.
English: Yes, I appreciate that there probably are difficulties over access to land. I think it's worth looking at, but I understand it is a major challenge. Empty homes are another issue, and there is a measure that local councils can bring in called 'empty dwelling management Orders', which could force the hand of developers who are leaving properties empty for long periods. So, these can be used, perhaps, under some circumstances. There's also the vacant land tax, which I know is pending, and I do await the Government bringing details of that to the Chamber. Certainly, that's a measure that UKIP would probably favour. So, there are a variety of measures that could be used. The key factor is that we do end up with significantly more homes in Wales that are affordable. Diolch yn fawr.
Welsh: Ie, rwy'n derbyn bod anawsterau gyda mynediad at dir mae'n debyg. Credaf ei bod hi'n werth edrych ar hynny, ond deallaf ei bod yn her fawr. Mae cartrefi gwag yn fater arall, ac mae mesur y gall cynghorau lleol ei gyflwyno a elwir yn 'Orchmynion rheoli anheddau gwag', a gallai greu gorfodaeth ar ddatblygwyr sy'n gadael adeiladau'n wag am gyfnodau hir. Felly, gellir defnyddio'r rhain, efallai, mewn rhai amgylchiadau. Ceir y dreth ar dir gwag hefyd, a gwn fod honno ar y gweill, ac rwy'n disgwyl i'r Llywodraeth ddod â manylion hynny i'r Siambr. Yn sicr, dyna'r mesur y byddai UKIP yn ei ffafrio mae'n debyg. Felly, ceir amrywiaeth o fesurau y gellid eu defnyddio. Y ffactor allweddol yw sicrhau y bydd gennym nifer gryn dipyn yn fwy yn y pen draw o gartrefi yng Nghymru sy'n fforddiadwy. Diolch yn fawr.
English: When we talk about housing generically in debates like this, I think it's quite easy to avoid the specifics of the types of housing that we need, where it's needed, and maybe even thinking about where we don't need it any more; we might want to change the use of some of our existing stock. I think it's also helpful to move away from this kind of whiff of goodies and baddies, which are sometimes characterised in some of our housing debates, because what we're after here, as David Melding said right at the beginning, is consensus on a direction that we can take. Because, despite the quality public housing that, actually, Mike Hedges was talking about earlier, built between the wars in Swansea, some of them are still in places of persistent deprivation, and I think we can all point to other housing estates, council estates - built in various places that I've lived and worked in anyway - built in the 1960s and 1970s, that I think would even shock us now, despite the quality standards and so forth and despite being taken over by housing associations, simply because of the way they were designed in the first place. These are things that we need to avoid from now on. My parents were children in -
Welsh: Pan soniwn am dai mewn modd generig mewn dadleuon fel hon, credaf ei bod yn eithaf hawdd osgoi manylion y mathau o dai sydd eu hangen arnom, lle y mae eu hangen, a meddwl hyd yn oed lle nad oes arnom eu hangen bellach o bosibl; gallem fod eisiau newid defnydd peth o'n stoc bresennol. Rwy'n credu ei bod hi hefyd yn ddefnyddiol inni symud oddi wrth y math hwn o feddwl yn nhermau da a drwg sydd weithiau'n cael sylw yn rhai o'n dadleuon ar dai, oherwydd yr hyn rydym ei eisiau yma, fel y dywedodd David Melding ar y dechrau un, yw consensws ar gyfeiriad y gallwn ei gymryd. Oherwydd, er gwaethaf y tai cyhoeddus o ansawdd yr oedd Mike Hedges yn siarad amdanynt yn gynharach, tai a adeiladwyd rhwng y rhyfeloedd yn Abertawe, mae rhai ohonynt yn dal i fod mewn mannau lle y ceir amddifadedd parhaus, a chredaf y gall pawb ohonom gyfeirio at ystadau tai eraill, ystadau cyngor - a adeiladwyd mewn mannau amrywiol rwyf fi wedi byw ac wedi gweithio ynddynt beth bynnag - a adeiladwyd yn y 1960au a'r 1970au, y credaf y byddent yn ysgytwad inni yn awr er gwaethaf y safonau ansawdd ac ati, ac er iddynt gael eu prynu gan gymdeithasau tai, yn syml iawn oherwydd y ffordd y cawsant eu cynllunio yn y lle cyntaf. Mae'r rhain yn bethau y mae angen inni eu hosgoi o hyn ymlaen. Roedd fy rhieni'n blant yn -
English: Yes, very briefly, if that's okay.
Welsh: Iawn, yn fyr iawn, os yw hynny'n iawn.
English: I'm really encouraged by this idea of building a consensus around housing policy, and you're talking about council housing. Some of the best council housing - the bigger, family properties - were all sold off under the right to buy. In order to reach this consensus, would you be prepared to ditch your ideological obsession with that policy?
Welsh: Caf fy nghalonogi'n fawr gan y syniad hwn o greu consensws ynghylch polisi tai, ac rydych yn sôn am dai cyngor. Cafodd rhai o'r tai cyngor gorau - yr eiddo teuluol mwy o faint - eu gwerthu o dan yr hawl i brynu. Er mwyn cyrraedd y consensws hwn, a fyddech yn barod i droi cefn ar eich obsesiwn ideolegol gyda'r polisi hwnnw?
English: Do you know what, Leanne? I don't have ideological obsessions, but I do think that our councils should have the ability to use the money that they raise from Right to Buy to build new houses, or indeed invest them in older housing stock that needs bringing up.
Welsh: Wyddoch chi beth, Leanne? Nid oes gennyf obsesiynau ideolegol, ond credaf y dylai ein cynghorau gael y gallu i ddefnyddio'r arian y maent yn ei godi o Hawl i Brynu i adeiladu tai newydd, neu'n wir ei fuddsoddi mewn stoc dai hŷn sydd angen ei datblygu.
English: That's not what happened, though, is it?
Welsh: Ond nid dyna a ddigwyddodd, nage?
English: It's incredibly difficult to have a reasonable conversation like this out there, especially, as I've found, during an election campaign. Lindsey Whittle stood in a green field holding a bucket of mud, and he said, 'I'm not going to put this bucket of mud down, because as soon as I do, the Labour Party will build a house on it'. This was said in a Facebook video during an election campaign, which was shared with, would you believe, 20,000 people. I was counting it as the numbers were going up. So, when we talk about a political consensus, I think it's incredibly difficult to arrive at that, and I'd say to Mark Reckless, yes, we have arrived at this agreement that we need a strategic development plan, that connecting into Cardiff isn't happening with Caerphilly's LDP, and it's wrong to build on Caerphilly mountain, but that was something I came to through discussion with Carl Sargeant, during the election campaign. Believe me, UKIP and Plaid Cymru weren't pushing that argument in any meaningful way. All they were saying was, 'Labour want to build on your green land', and that was the simple end of the matter.
Welsh: Mae'n anhygoel o anodd cael sgwrs resymol fel hyn allan yno, yn enwedig, fel y gwelais, yn ystod ymgyrch etholiadol. Safodd Lindsey Whittle mewn cae gwyrdd yn dal bwcedaid o fwd, a dywedodd, 'Nid wyf am roi'r bwced hwn o fwd i lawr, oherwydd cyn gynted ag y gwnaf, bydd y Blaid Lafur yn adeiladu tŷ arno'. Cafodd hyn ei ddweud mewn fideo ar Facebook yn ystod ymgyrch etholiadol, a'i rannu gyda 20,000 o bobl, credwch neu beidio. Roeddwn yn ei gyfrif wrth i'r niferoedd godi. Felly, pan fyddwn yn sôn am gonsensws gwleidyddol, credaf ei bod hi'n anhygoel o anodd ei gyrraedd, a buaswn yn dweud wrth Mark Reckless, ydym, rydym wedi cyrraedd y cytundeb hwn fod angen inni gael cynllun datblygu strategol, nad yw cysylltu i mewn i Gaerdydd yn digwydd gyda chynllun datblygu lleol Caerffili, ac mae'n anghywir i adeiladu ar fynydd Caerffili, ond rhywbeth y deuthum ato drwy drafodaeth â Carl Sargeant yn ystod ymgyrch yr etholiad oedd hynny. Credwch fi, nid oedd UKIP a Phlaid Cymru'n gwthio'r ddadl honno mewn unrhyw ffordd ystyrlon. Y cyfan yr oeddent yn ei ddweud oedd, 'Mae Llafur eisiau adeiladu ar eich tir gwyrdd', a dyna oedd diwedd y mater yn syml iawn.
English: May I congratulate the Member? But I just wanted to ask him: with higher house prices in our region, is that a way of getting some more of the development into north of the Caerphilly borough and, likewise, in Blaenau Gwent and Merthyr Tydfil councils where, sometimes, we've only seen 50 houses started in a year?
Welsh: A gaf fi longyfarch yr Aelod? Ond roeddwn am ofyn iddo: gyda phrisiau tai uwch yn ein rhanbarth, a yw honno'n ffordd o gael mwy o'r datblygu i ogledd bwrdeistref Caerffili ac yn yr un modd, yng nghynghorau Blaenau Gwent a Merthyr Tudful lle na welwn, weithiau, fwy na 50 o dai yn cael eu dechrau mewn blwyddyn?
English: If you can get small-firm house builders building then it's a possibility, but the problem we've got is that, in Wales, there is this oligopoly, this cartel of five big house builders who build 75 per cent of the homes and as long as they -
Welsh: Os gallwch gael cwmni adeiladu tai sy'n fach i adeiladu, yna mae'n bosibl, ond y broblem sydd gennym yw fod gennym oligopoli yma yng Nghymru, cartél o bum cwmni adeiladu tai mawr sy'n adeiladu 75 y cant o'r cartrefi a chyn belled â'u bod -
English: I thank the Minister for giving way. I couldn't as a Labour Co-operative Member let the debate go without actually putting a shout out for co-operative housing solutions and also community land trust models. If you look back to the 1980s, Bernie Sanders - I think he describes himself as a democratic socialist; I think in America they called him a communist - actually brought forward one of the most innovative, now one of the largest - over 500 homes - inner city areas that is devised on a community land trust model. We still have them at the edge of our thoughts and I wonder if we can develop those along the M4, in inner cities, like they're doing in Bristol and London and so on, as part of this solution. So, please give support to them as well.
Welsh: Diolch i'r Gweinidog am ildio. Fel Aelod Llafur a Chydweithredol, ni allwn adael i'r ddadl fynd heb godi llais dros atebion tai cydweithredol a modelau ymddiriedolaethau tir cymunedol. Os edrychwch yn ôl i'r 1980au, cyflwynodd Bernie Sanders - credaf ei fod yn disgrifio'i hun fel sosialydd democrataidd; yn America, rwy'n credu eu bod wedi'i alw'n gomiwnydd - un o'r ardaloedd canol dinas mwyaf arloesol, ac un o'r rhai mwyaf o ran maint bellach - dros 500 o gartrefi - a ddyfeisiwyd ar fodel ymddiriedolaethau tir cymunedol. Maent yno ar ymyl ein meddyliau o hyd ac rwy'n meddwl tybed a allwn ddatblygu'r rheini ar hyd yr M4, yng nghanol dinasoedd, fel y maent yn ei wneud ym Mryste a Llundain ac ati, fel rhan o'r ateb hwn. Felly, os gwelwch yn dda cefnogwch y rhain hefyd.
English: I take your point there, and it's a really valid point, but would you concede that, with a sale, stipulations can be put on so in future that doesn't happen? That can easily be done.
Welsh: Rwy'n derbyn eich pwynt, ac mae'n bwynt dilys iawn, ond a fyddech yn cyfaddef, gyda gwerthiant, y gellir gosod amodau fel nad yw hynny'n digwydd yn y dyfodol? Gellid gwneud hynny'n hawdd.
English: I think it would have been a better scheme if councils had always been allowed to reinvest the money that they got from the sale back into additional stock. Of course, that was prevented for the vast majority of the time that right to buy was in place. It had to be put against paying off debt and so on in an extremely non-beneficial way. I think that was a mistake. But, I actually fundamentally disagree with the principle in the first place, because actually I don't think there's anything wrong with having good social housing, having a tenure where you rent. Most of my family never wanted to own their own house, what they wanted was a decent place with security of tenure, a place to bring up their families, a place where their families could also live. So, if you want to buy, that's great, but I don't think we should build social housing with a view to selling it off into the private sector and that's why we've ended the right to buy.
Welsh: Credaf y byddai wedi bod yn gynllun gwell pe bai cynghorau bob amser wedi cael caniatâd i ailfuddsoddi'r arian a gawsant o'r gwerthiant mewn stoc ychwanegol. Wrth gwrs, rhwystrwyd hynny am y rhan helaeth o'r amser y bu'r hawl i brynu ar waith. Roedd yn rhaid ei osod yn erbyn talu dyled ac ati mewn ffordd hynod o ddi-fudd. Credaf fod hynny'n gamgymeriad. Ond mewn gwirionedd, rwy'n anghytuno'n llwyr â'r egwyddor yn y lle cyntaf, oherwydd nid wyf yn credu bod unrhyw beth o'i le mewn cael tai cymdeithasol da, cael deiliadaeth lle rydych yn rhentu. Nid oedd y rhan fwyaf o fy nheulu erioed eisiau bod yn berchen ar eu tŷ eu hunain, yr hyn yr oeddent ei eisiau oedd lle gweddus gyda deiliadaeth ddiogel, lle i fagu eu teuluoedd, lle y gallai eu teuluoedd fyw hefyd. Felly, os ydych am brynu, gwych, ond ni chredaf y dylem adeiladu tai cymdeithasol gyda golwg ar eu gwerthu i'r sector preifat, a dyna pam y rhoesom ddiwedd ar yr hawl i brynu.
English: We've had the debate about the right to buy and the Assembly's made its decision. What I think is crucial is to have mixed tenure. There's a lot of attention being given to this - that that's what's at the heart of sustainable communities. Just as we would favour, under conditions, the sale of council houses, we would favour, and this has been done a lot in the past, councils buying what's in the private stock at the moment and then letting it to social rent - this mixed approach is what we need to do, and be flexible.
Welsh: Rydym wedi cael y ddadl am yr hawl i brynu a gwnaeth y Cynulliad ei benderfyniad. Yr hyn sy'n hollbwysig yn fy marn i yw cael deiliadaeth gymysg. Mae llawer o sylw wedi ei roi i hyn - mai dyna sydd wrth wraidd cymunedau cynaliadwy. Yn union fel y byddem o blaid gwerthu tai cyngor dan amodau, byddem o blaid gweld cynghorau'n prynu'r hyn sydd yn y stoc breifat ar hyn o bryd a'i osod wedyn ar rent cymdeithasol, ac mae hyn wedi'i wneud gryn dipyn yn y gorffennol - y dull cymysg hwn sydd ei angen arnom, a bod yn hyblyg.
English: Minister, you do need to bring your -
Welsh: Weinidog, mae angen i chi ddirwyn -
English: I am bringing my remarks to a close - thank you, Llywydd. This is a debate that's been so very welcome. You can see from the complexity of the remarks around the Chamber how much we can bring to bear in this space. So, I want to conclude - I've got a lot more that I could say in terms of what we're doing at the moment, but I want to bring the debate to a conclusion in this way. I very much welcome any contribution from any Member around the Chamber who thinks that they have something that would help us to increase the housing supply. It is the aim of everyone here - it is our shared aim - and I'm very happy to have offline meetings with anyone or groups of anyone, or party groups, or anything else to see how we can take forward some of the suggestions that we all agree with, and how we can minimise our differences and maximise our agreement in order to get the housing supply that Wales needs. Diolch yn fawr.
Welsh: Rwy'n dod â fy sylwadau i ben - diolch ichi, Lywydd. Mae hon yn ddadl i'w chroesawu'n fawr iawn. Gallwch weld o gymhlethdod y sylwadau o amgylch y Siambr cymaint y gallwn ei gynnig yn y lle hwn. Felly, rwyf am gloi - mae gennyf lawer mwy y gallwn ei ddweud o ran yr hyn rydym yn ei wneud ar hyn o bryd, ond rwyf am gloi'r ddadl yn y modd hwn. Rwy'n croesawu'n fawr unrhyw gyfraniad gan unrhyw Aelod o gwmpas y Siambr sydd o'r farn fod ganddynt rywbeth a fyddai'n ein helpu i gynyddu'r cyflenwad tai. Dyna yw nod pawb yma - ein nod cyffredin - ac rwy'n hapus iawn i gael cyfarfodydd ychwanegol ag unrhyw un neu grwpiau o bobl, neu grwpiau pleidiol, neu unrhyw beth arall i weld sut y gallwn fwrw ymlaen â rhai o'r awgrymiadau y mae pawb ohonom yn cytuno â hwy, a sut y gallwn leihau'r gwahaniaethau a manteisio i'r eithaf ar y tir cyffredin rhyngom er mwyn cael y cyflenwad o dai sydd ei angen ar Gymru. Diolch yn fawr.
English: Thank you. The proposal is to agree the motion without amendment. Does any Member object? [ Objection. ] Therefore, we defer voting until voting time.
Welsh: Diolch. Y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [ Gwrthwynebiad. ] Felly, gohiriwn y pleidleisio tan y cyfnod pleidleisio.
English: I am going to move to voting time. Unless three Members wish for the bell to be rung, I will proceed. No. Right. Okay.
Welsh: Rwy'n mynd i symud ymlaen i'r cyfnod pleidleisio. Oni bai bod tri Aelod yn dymuno i'r gloch gael ei chanu, fe symudaf ymlaen. Nac oes. Iawn. O'r gorau.
English: So, we call for a vote on the Welsh Conservative debate on housing. I call for a vote on the motion tabled in the name of Darren Millar. If the proposal is not agreed, we will vote on the amendments tabled to the motion. Open the vote. Close the vote. For the motion 16, one abstention, 37 against. Therefore, the motion is not agreed and we move to vote on the amendments.
Welsh: Felly, galwn am bleidlais ar ddadl y Ceidwadwyr Cymreig ar dai. Galwaf am bleidlais ar y cynnig a gyflwynwyd yn enw Darren Millar. Os na dderbynnir y cynnig, byddwn yn pleidleisio ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid y cynnig 16, roedd 1 yn ymatal, a 37 yn erbyn. Felly, gwrthodwyd y cynnig a symudwn ymlaen i bleidleisio ar y gwelliannau.